Ag 
Pue se’imo jaku, ndito’omo ma’i jau. 
Mesono i Sese-nTaola: 
Ue wo’'u da nu tawa, ndjai mangko gana-gana. 
Natawa ue wungka-wungka, napantawa tabo. Pura, mesono i Sungko-nTada. 
Se’i romo ngkutawa, ue toka gana-gana. 
Mesono i Sese-nTaola: 
Jaku da ndjo’u rindjau, nu pantondju-ntondju kaku. 
Datu-mPoiri eraku, siko ntondo retu ndjau. 
Môko sisi’a tatogomo, napompekabeka labe dulanja, wungkamo. 
Era da tundamo kita, se’i wungkamo ndatila. 
Sungko-nTada wawa ma’i, se’i motundamo kami. 
Nawawamo i nTjungko-nTada, nato’o i Sese-nTaola : 
Labe komi to pombasa, kita modo’a-salama. 
Mombasamo labe, manianja wo’u dongkabe pale. Mesono i Sese-nTaola: 
Se'i mom basamo labe, kita dontanande pale. 
Montanande pale tau pura-pura, ndahamimo palenja, kapura mpombasa. 
E Lemo-nTonda sindate, ma’imo sa, kabe pale. 
Ro nakabe, mangkonimo pura-pura, mamongo mompalakanamo labe, nato’o : 
Mompalakanamo kami, se’'i komi kabosenja. 
Mesono 1 Sese-nTaola : 
Io pompalakanamo, duangamu da ndipago. 
Tomo sa Sungko-nTada, timaka bengga da mata. 
Da nakeni ri duanga, tanda mpodo’asalama. 
Malaimo labe napopoiwo ngaja-ngaja. Naliumo podo’asalama, manotomo 
porongonja, bare'emo jore mewuja-wuja, djamo ewa tau wungka eo. Masae-sae 
porongonja, mangepemo i Lemo-nTonda pai i Gili-mPinebetu’e katiananja. Mesono 
i Sese-nTaola : 
Pedongeka Lemo-nTonda, se’i kupanto’o songka. 
Nakanoto ri rajamu, jaku mawo ri papaku. 
Mesono i Lemo-nTonda: 
